text: Nu skal der igen fræses igennem
  28 april 2014 kl. 10.52
  Fræsetoget der sørger for at togskinnerne er helt i top, fræser i de kommende dage på strækningen mellem Fredericia og Esbjerg.
  Der er tale om millimeterarbejde, når det 150 ton tunge fræsetog tager turen fra øst til vest og fjerner små revner i skinnerne.
  Det er Banedanmark, der har tilkaldt de internationale specialister, der udfører arbejdet der er vigtigt, hvis sporene skal være i god form.
  Forud for fræsetoget har et måletog sørget for at køre strækningen i gennem . Ultralydsmålinger finder de større indre fejl i skinnerne og hvirvelstrømsmålinger finder de små revner på skinnernes overflade.
  Fræsetoget arbejder kun i nattetimerne og Banedanmark forsikrer at det kun støjer moderat.
  